മന്നാർ പാലം

മന്നാർ പാലം വടക്കുപടിഞ്ഞാറൻ ശ്രീലങ്കയിലെ ഒരു റോഡ് പാലമാണ്. മന്നാർ ദ്വീപിനെ പ്രധാന ഭൂപ്രദേശവുമായി ബന്ധിപ്പിക്കുന്ന ഇത് ജനസാന്ദ്രതയുള്ള ദ്വീപിലേക്കുള്ള ഏക റോഡ് പാലമാണ്.

 ചരിത്രം 
മന്നാർ ദ്വീപിനെ പ്രധാന ഭൂപ്രദേശവുമായി ബന്ധിപ്പിക്കുന്ന ഒരു ഇടുങ്ങിയ ഒറ്റവരി പാലവും കോസ്‌വേയും 1930 കളിലാണ് നിർമ്മിക്കപ്പെട്ടത്. 1990-ൽ തമിഴീഴ വിടുതലൈപ്പുലികളുടെ ആക്രമണത്തെത്തുടർന്ന് പാലത്തിൻ്റെ ചില ഭാഗങ്ങൾ തകർന്നു. താൽക്കാലികമായി ബെയ്‌ലി പാലം നിർമിച്ചെങ്കിലും 10 ടണ്ണിൽ കൂടുതൽ ഭാരമുള്ള വാഹനങ്ങൾ കടത്തിവിടാൻ കഴിഞ്ഞിരുന്നില്ല.

2007-ൽ ഈ സ്ഥലത്ത് പുതിയ പാലം നിർമ്മിക്കാൻ പദ്ധതിയിട്ടിരുന്നു. 2007-ൽ പുതിയ പാലത്തിൻ്റെ നിർമ്മാണം ആരംഭിച്ചെങ്കിലും ശ്രീലങ്കൻ ആഭ്യന്തരയുദ്ധം വീണ്ടും പൊട്ടിപ്പുറപ്പെട്ടതിനാൽ 2008 ജനുവരിയിൽ അത് നിർത്തിവച്ചു. ആഭ്യന്തരയുദ്ധം അവസാനിച്ചതിനെ തുടർന്ന് നിർമ്മാണം പുനരാരംഭിക്കുകയും 2010 മാർച്ചിൽ പാലം പൂർത്തീകരിക്കുകയും ചെയ്തു. രണ്ടുവരിപ്പാലത്തിന് 157 മീറ്റർ (515 അടി) നീളവും 10.4 മീറ്റർ (34 അടി) വീതിയുമുണ്ട്. ജപ്പാൻ ഇൻ്റർനാഷണൽ കോ-ഓപ്പറേഷൻ ഏജൻസിയുടെ ഗ്രാൻ്റ് ഉപയോഗിച്ച് നിർമ്മിച്ച പാലത്തിന് 2.46 ബില്യൺ രൂപ (22 ദശലക്ഷം യുഎസ് ഡോളർ) ചെലവ് വന്നു.

 അവലംബം 

വർഗ്ഗം:മന്നാർ ജില്ല
വർഗ്ഗം:ശ്രീലങ്ക